དེ་ནས་གང་ཟག་སྒེར་ཞིག་གི་ཐོག་ནས་བཟང་སྤྱོད་ལྡན་པའི་མི་ཚེ་སྐྱེལ་བ་ཞེས་པའི་དོན་ནི།གཞན་ལ་གནོད་པ་མི་བྱེད་པ་དང་།གལ་སྲིད་བྱུང་ན་གང་ཐུབ་ཅི་ཐུབ་ཀྱིས་གཞན་ལ་ཕན་འདོགས་དགོས་པའི་དོན་ལ་གོ་བ་ཡིན།དེ་འདྲ་བྱེད་པའི་ཐོག་ནས།གལ་ཏེ་ང་ཚོས་གཞན་གྱི་བདེ་དོན་དེ་སོ་སོ་རང་ཉིད་ཀྱི་བཟང་སྤྱོད་ཀྱི་གཞི་རྩར་བྱས་པ་ཡིན་ན།དེ་བཟང་སྤྱོད་ཀྱི་དམིགས་ཚད་རྒྱ་ཆེ་བ་ཞིག་ཆགས་ཀྱི་ཡོད།ང་རང་ཚོ་སོ་སོའི་མི་ཚེ་སྐྱེལ་སྟངས་ཀྱི་ཐོག་ནས་གནད་དོན་ལ་བསམ་ཞིབ་ངེས་པར་དུ་བྱེད་དགོས།